Jammerbugt Kommune har onsdag underskrevet en kontrakt på 40 hybridbiler til hjemmeplejen.

Jammerbugt Kommune føjer over de næste tre år 40 hybridbiler til kommunens flåde af køretøjer. De mange biler skal bruges i hjemmeplejen, og med den kombinerede el/benzin-motor kommer de nye biler til at spare miljøet for i omegnen af 800 kilo CO2 per bil per år. Når aftalen er fuldt implementeret beløber det sig til en samlet CO2-besparelse på 31,7 ton per år. Kommunen råder i forvejen over 18 hybridbiler i modellen Toyota Yaris, og det er 40 af disse (24 i 2015 og 16 i 2016) der skal gøre hjemmeplejen godt kørende. - Jammerbugt Kommune er klimakommune og med denne nye 3-årige aftale lever vi op til den klimaaftalen, vi har lavet med Danmarks Naturfredningsforening om at nedbringe CO2-udslippet, siger borgmester Mogens Gade (V), der selv var mødt op ved forhandleren i Halvrimmen for at underskrive kontrakten.